Opera de Stat din Viena
În anul 1972 debutează în rolul lui Manrico ("Il trovatore") la Opera din Regensburg. Apoi, la Amsterdam, va fi Rodolfo ("La bohème"), apoi Il Duca di Mantova ("Rigoletto") la Opera din Saint Gallen. Debutează la Opera de Stat din Viena ca Alfredo ("La traviata") în 1973, unde va mai reveni în 1987 în rolul lui Des Grieux ("Manon Lescaut"). În același an, 1973, debutează în rolul lui Don Carlo din opera omonimă a lui Giuseppe Verdi, unul dintre rolurile emblematice ale lui Vasile Moldoveanu, pe care l-a cântat de 75 de ori în carieră.